projecte-aina/catalan_government_crawling huggingface dataset:
La disposició transitòria primera de la Llei 14/2003, de 13 de juny, de qualitat agroalimentària, assenyala que els consells reguladors existents en el moment d'entrada en vigor de la Llei han d'adaptar els seus reglaments al que disposa la nova Llei en un termini de divuit mesos.
Atès que una de les característiques principals de la nova configuració dels consells reguladors és la conversió en corporacions de dret públic, en el termini de divuit mesos indicat, s'haurà de reflectir aquesta circumstància en els reglaments, fet que pot representar que durant el període d'adaptació es produeixi la finalització del mandat dels òrgans de govern de molts consells reguladors abans de l'adaptació reglamentària.
Es fa necessari, doncs, que en aquests supòsits es prorrogui el mandat, per tal de donar continuïtat a la representació legal dels òrgans de govern dels consells reguladors.
En conseqüència, en ús de les atribucions que m'han estat conferides,
Prorrogar la vigència dels càrrecs de president i vocals dels consells reguladors de les denominacions d'origen protegides i de les indicacions geogràfiques protegides que finalitzin el seu mandat durant el període d'adaptació dels reglaments corresponents que estableix la disposició transitòria primera de la Llei 14/2003, de 13 de juny, de qualitat agroalimentària, mentre no es procedeixi a la presa de possessió dels presidents i els vocals elegits mitjançant la convocatòria electoral corresponent.
La convocatòria electoral per a president i vocals dels consells reguladors de les denominacions d'origen protegides i de les indicacions geogràfiques protegides s'haurà d'efectuar en el termini màxim de sis mesos comptat a partir de l'entrada en vigor de la disposició transitòria primera de la Llei 14/2003, de 13 de juny.
S'han d'establir per reglament l'organització i el funcionament del Registre d'envasadors i embotelladors de vins i begudes alcohòliques.
S'han d'establir per reglament el Registre d'Envasadors i Embotelladors de Vins i Begudes Alcohòliques i el Registre de Distintius d'Origen i Qualitat Agroalimentària de Catalunya, ambdós amb rang de secció, i se n'ha de regular l'organització i el funcionament.
Correspon al Govern d'aprovar, per mitjà d'un decret, els estatuts del Centre de la Propietat Forestal, els quals han de determinar el règim de funcionament dels òrgans de govern, i el sistema d'elecció dels representants dels propietaris forestals privats en el Consell Rector.
La forma de designació dels membres de l'Òrgan Consultiu s'ha de regular per Reglament, i correspon al conseller o consellera del departament competent en matèria de medi ambient de nomenar-los a proposta de les entitats respectives.
La forma de designació dels membres de l'Òrgan Consultiu s'ha de regular per Reglament, i correspon al conseller o consellera de Medi Ambient de nomenar-los a proposta de les entitats respectives.
A més, actua dins el seu àmbit competencial com a instrument executor de les polítiques establertes per la unitat competent en matèria de forests segons els objectius, eixos i línies d'actuació establerts en el Pla general de política forestal.
El Centre de la Propietat Forestal s'adscriu al departament competent en matèria de medi ambient i té com a finalitat bàsica la de regular i ordenar la gestió forestal, i també promoure la conservació, el desenvolupament sostenible i la millora dels boscos i dels terrenys forestals de titularitat privada de Catalunya.
El Centre de la Propietat Forestal s'adscriu al departament de la Generalitat que determini el Govern i té com a finalitat bàsica la de regular i ordenar la gestió forestal, i també promoure la conservació, el desenvolupament sostenible i la millora dels boscos i dels terrenys forestals de titularitat privada de Catalunya.
Mitjançant aquest Decret es modifica la delimitació de l'espai, inclòs en el PEIN, de les Gavarres, pel que fa al municipi de Santa Cristina d'Aro, per tal d'adaptar els seus límits territorials a les preexistències urbanístiques, d'acord amb les disposicions específiques del PEIN per aquest espai natural.
L'aprovació de la modificació comporta canvis en alguns dels documents que integren el PEIN.
Així, es modifica el volum I (annex 2 de la memòria) i es modifiquen i s'afegeixen dades en el volum III i es canvien els plànols corresponents per tal d'incloure la nova delimitació.
En la tramitació del Decret s'ha donat audiència a les entitats locals afectades, s'ha sotmès la proposta a informació pública i s'han recaptat els informes preceptius que la legislació determina.
Atès l'article 7.2 del Decret 328/1992, de 14 de desembre, pel qual s'aprova el Pla d'espais d'interès natural;
A proposta dels consellers d'Agricultura, Ramaderia i Pesca, i de Medi Ambient, i d'acord amb el Govern,
Es modifiquen les determinacions contingudes en els volums I, III i plànols a l'escala corresponents, que resulten per annex, del Decret 328/1992, de 14 de desembre, pel qual s'aprova el Pla d'espais d'interès natural, relatives als límits de l'espai de les Gavarres al municipi de Santa Cristina d'Aro.
El present Decret entrarà en vigor l'endemà de la seva publicació en el DOGC.
Mitjançant aquest Decret es modifica la delimitació de l'espai del Pla d'espais d'interès natural de serra de Castelltallat, pel que fa al municipi de Súria, amb la inclusió de terrenys del Pla de Reguant que contenen elements d'interès natural la conservació dels quals es considera necessari d'assegurar, d'acord amb les determinacions de la Llei 12/1985, de 13 de juny, d'espais naturals.
L'aprovació de la modificació comporta canvis en alguns dels documents que integren el PEIN.
Així, es modifica el volum I (annex 2 de la memòria) i es modifiquen i s'afegeixen dades en els volums II i III i es canvien els plànols corresponents per tal d'incloure la nova delimitació.
En la tramitació del Decret s'ha donat audiència a les entitats locals afectades, s'ha sotmès la proposta a informació pública i s'han sol·licitat els informes preceptius d'acord amb la legislació vigent.
A proposta del conseller de Medi Ambient, i d'acord amb el Govern,
Es modifiquen les determinacions relatives als límits de l'espai de serra de Castelltallat al municipi de Súria contingudes en els volums I, II i III i plànols a escala corresponents del Decret 328/1992, de 14 de desembre, pel qual s'aprova el Pla d'espais d'interès natural.
El present Decret entrarà en vigor l'endemà de la seva publicació en el Diari Oficial de la Generalitat de Catalunya.
Barcelona, 24 de juliol de 2001
Mitjançant aquest Decret es modifica la delimitació de l'espai Cingles de Bertí del Pla d'espais d'interès natural (PEIN), localitzat als municipis de Sant Quirze Safaja, de Sant Feliu de Codines i de Bigues i Riells, per tal d'incloure-hi noves àrees amb valors ambientals que en justifiquen la protecció, d'acord amb les determinacions de la Llei 12/1985, de 13 de juny, d'espais naturals, i el Decret 328/1992, de 14 de desembre, pel qual s'aprova el Pla d'espais d'interès natural.
A Sant Quirze de Safaja, el límit nord de l'espai del PEIN s'amplia fins el límit del terme municipal, pel sector oest s'inclou l'explotació agrícola del Serrà i també s'inclou un tram del curs fluvial del Tenes.
En el terme municipal de Sant Feliu de Codines, a l'oest s'inclou el sector del Fitor i el límit de l'espai s'estén cap al sud englobant els cingles del Perer i les Costes de la Pineda.
En el terme municipal de Bigues i Riells, el límit segueix el peu de cinglera i se n'exclouen els nuclis humanitzats classificats pel planejament com a urbans o urbanitzables.
L'aprovació de la modificació comporta canvis en alguns dels documents que integren el PEIN: es modifica el volum I (annex 2 de la memòria), es modifiquen i s'afegeixen dades en el volum III i es canvien els plànols corresponents per tal d'incloure la nova delimitació.
En la tramitació del Decret s'ha donat audiència a les entitats locals afectades, s'ha sotmès la proposta a informació pública i s'han recollit els informes preceptius que la legislació determina.
A proposta del conseller de Medi Ambient, i d'acord amb el Govern,
Es modifiquen les determinacions relatives als límits de l'espai Cingles de Bertí als municipis de Sant Feliu de Codines, Bigues i Riells i Sant Quirze Safaja contingudes en els volums I i III i els plànols a escala corresponents del Decret 328/1992, de 14 de desembre, pel qual s'aprova el Pla d'espais d'interès natural.
El present Decret entrarà en vigor l'endemà de la seva publicació al Diari Oficial de la Generalitat de Catalunya.
El Pla d'espais d'interès natural (PEIN), aprovat pel Decret 328/1992, de 14 de desembre, preveu la futura inclusió en el Pla de la platja de Castell i altres espais adjacents.
Així mateix, la Resolució 225/VI, del Parlament de Catalunya, insta la inclusió del paratge de Castell com a nou espai del PEIN.
Mitjançant aquest Decret s'incorpora al PEIN l'espai natural de Castell-Cap Roig, que abasta, per una banda, la subunitat del sector de Cap Roig de l'espai de les Muntanyes de Begur i, per altra banda, terrenys del terme municipal de Palamós dels sectors del Mas Castell, la platja de Castell i dels Plans de la Torre Mirona, que contenen elements d'interès natural la conservació dels quals es considera necessari d'assegurar, d'acord amb la Llei 12/1985, de 13 de juny, d'espais naturals.
Igualment, mitjançant aquest Decret es modifica el límit de l'espai Muntanyes de Begur, amb la segregació de l'esmentada subunitat del sector de Cap Roig.
En la tramitació del Decret s'ha donat audiència als ens locals afectats, s'ha sotmès la proposta a informació pública i s'han sol·licitat els informes preceptius d'acord amb la legislació vigent.
En conseqüència, a proposta del conseller de Medi Ambient, i d'acord amb el Govern,
—1 S'inclou en l'annex 1 de les normes del Pla d'espais d'interès natural, aprovat pel Decret 328/1992, de 14 de desembre, l'espai de Castell-Cap Roig, situat als municipis de Palamós, Mont-ras i Palafrugell, i es modifiquen els límits de l'espai de les Muntanyes de Begur.
—2 Es modifiquen les determinacions corresponents contingudes en els plànols, fitxes i documentació informativa del Pla, que deriven de la inclusió de l'espai Castell-Cap Roig i de la modificació de límits de l'espai Muntanyes de Begur previstes a l'apartat anterior.
El règim de protecció de l'espai ha de garantir, d'acord amb l'article 1.2 del Decret 328/1992, de 14 de desembre, pel qual s'aprova el Pla d'espais d'interès natural, el desenvolupament de la pesca marítima professional i recreativa i el marisqueig en les seves condicions actuals, d'acord amb la legislació sectorial aplicable.
La modificació dels límits del PEIN en l'espai Platja de Torredembarra i Creixell s'inicia d'acord amb la Resolució MAH/1284/2004, de 29 d'abril, per la qual s'ordena l'inici de la tramitació de l'expedient administratiu per a la inclusió en el Pla d'espais d'interès natural del paratge del Gorg de Creixell, i determina l'aplicació del règim previst a l'article 18.1 de la Llei 12/1985, de 13 de juny, d'espais naturals.
Mitjançant aquest Decret es modifica l'espai del PEIN Platja de Torredembarra i s'hi inclouen terrenys del terme municipal de Creixell del paratge del Gorg de Creixell, que contenen elements d'interès natural la conservació dels quals es considera necessari d'assegurar, d'acord amb les determinacions de la Llei 12/1985, de 13 de juny, d'espais naturals.
Paral·lelament, amb aquest Decret es modifica el límit de l'espai Platja de Torredembarra.
La modificació dels límits de l'espai Platja de Torredembarra comporta canvis en els documents que integren el PEIN: 1) es modifica el plànol de delimitació núm. 473 (SGE, escala 1:50.000), 2) es canvia el nom de l'espai Platja de Torredembarra pel de Platja de Torredembarra i Creixell a l'annex 1 de les Normes del Pla, i 3) s'introdueixen les altres modificacions corresponents a les fitxes i a la documentació informativa del Pla.
En la tramitació del Decret s'ha donat audiència als ens locals afectats, s'ha sotmès la proposta a informació pública i s'han sol·licitat els informes preceptius d'acord amb la legislació vigent.
En conseqüència, a proposta del conseller de Medi Ambient i Habitatge, i d'acord amb el Govern,
Es modifiquen els límits de l'espai Platja de Torredembarra, d'acord amb la delimitació que es fa constar per annex, i es canvia el seu nom pel de Platja de Torredembarra i Creixell a l'annex 1 de les normes del Pla d'espais d'interès natural, aprovat pel Decret 328/1992, de 14 de desembre.
Es modifiquen les determinacions relatives a la descripció de l'espai de Platja de Torredembarra incloses en els volums II (Espais inclosos en el PEIN: descripció i justificació) i III (Espais inclosos en el PEIN: síntesi informativa, actuacions preventives i altres determinacions), del Decret 328/1992, de 14 de desembre, que deriven de la modificació de límits prevista a l'apartat anterior.
El present Decret entrarà en vigor l'endemà de la seva publicació en el Diari Oficial de la Generalitat de Catalunya.
La normativa del Pla d'espais d'interès natural, aprovada pel Decret 328/1992, de 14 de desembre, obliga a sotmetre al procediment d'avaluació d'impacte ambiental tots els projectes de construcció de pistes forestals permanents a l'interior dels espais d'interès natural quan tinguin una amplada superior als cinc metres o quan transcorrin per indrets on el pendent transversal sigui superior al 40%.
Aquest fet comporta que, ateses les característiques dels terrenys forestals de Catalunya, bona part dels camins que hagin d'executar-se a l'interior dels espais del PEIN hagin de passar per l'avaluació d'impacte ambiental esmentada.
Vista la necessitat de fomentar les mesures adreçades a facilitar i agilitar les tasques d'extracció de fustes i llenyes del bosc, i atès que aquestes presenten aspectes positius mediambientals al reduir el factor de risc de degradació dels terrenys per abandonament del territori i facilitar els tràmits d'aquells camins necessaris per a la prevenció d'incendis forestals, ja sigui com a infraestructura necessària a l'extinció o per a l'execució dels treballs de prevenció i de gestió forestal sostenible, tot garantint igualment la integració del vial a l'entorn;
Vista l'aplicació i funcionalitat de les diferents eines de planificació existents, les quals s'adrecen a la gestió sostenible i multifuncional del bosc o de protecció de les masses forestals materialitzades en diferents instruments, com ara els perímetres de protecció prioritària, els plans de prevenció d'incendis, els projectes d'ordenació, els plans dasocràtics, els plans tècnics de gestió i millora forestal i els plans simples de gestió forestal;
Es modifica el punt 9 de l'annex 2-II del Decret 328/1992, de 14 de desembre, pel qual s'aprova el Pla d'espais d'interès natural, el qual queda redactat amb el text següent:.Camins i carreteres de més de cinc metres d'amplada, i en tot cas sempre que el terreny sobrepassi el 40% de pendent transversal.
Queden exempts del tràmit d'avaluació d'impacte ambiental els camins que estiguin inclosos en instruments d'ordenació forestal vigents (projectes d'ordenació, plans dasocràtics, plans tècnics de gestió i millora forestal i plans simples de gestió forestal), així com aquells altres que estiguin inclosos en plans de prevenció d'incendis forestals o perímetres de protecció prioritària que hagin estat aprovats pel Departament de Medi Ambient i Habitatge, amb l'informe previ de l'òrgan gestor de l'espai natural declarat de protecció especial o de l'òrgan que dugui a terme aquestes funcions a la resta d'espais d'interès natural.
També resten exclosos els camins de desembosc de caràcter temporal quan l'autorització per a la seva obertura comporti garanties per a la restauració de les àrees afectades una vegada hagi finalitzat la seva utilització...
Es deroga el Decret 213/1997, de 30 de juliol, de modificació del Decret 328/1992, de 14 de desembre, pel qual s'aprova el Pla d'espais d'interès natural.
Barcelona, 18 de desembre de 2007
Mitjançant aquest Decret, i en virtut de l'article 20 de la Llei 12/1985 i de l'article 7 de les normes del PEIN, s'incorpora l'espai Gallecs al PEIN.
Aquesta incorporació inclou terrenys dels termes municipals de Lliçà de Vall, Mollet del Vallès, Parets del Vallès, Montcada i Reixac, Palau-solità i Plegamans i Santa Perpètua de Mogoda, els quals contenen elements d'interès natural la conservació dels quals es considera necessari d'assegurar, d'acord amb les determinacions de la Llei 12/1985, de 13 de juny, d'espais naturals.
En la tramitació del Decret s'ha donat audiència als ens locals afectats, s'ha sotmès la proposta a informació pública i s'han sol·licitat els informes preceptius d'acord amb la legislació vigent.
Per tal de garantir els objectius de protecció que fonamenten la modificació del PEIN i donat que l'ampliació del Pla d'espais d'interès natural implica l'aplicació d'un nou règim jurídic, l'entrada en vigor d'aquest Decret ha de produir-se immediatament.
En conseqüència, a proposta del conseller de Medi Ambient i Habitatge, i d'acord amb el Govern,
S'inclou l'espai de Gallecs, la delimitació del qual figura a l'annex 1, al Pla d'espais d'interès natural (PEIN), aprovat pel Decret 328/1992, de 14 de desembre.
S'incorpora la fitxa d'aquest espai als documents del PEIN.
Es modifica l'annex 1 de les normes del PEIN, el qual estableix la llista dels espais d'interès natural, en el sentit d'afegir-hi l'espai Gallecs.
Barcelona, 20 d'octubre de 2009
(Vegeu annex al pdf de la correcció d'errada esmentada al títol)
La Secretària de la Secció Cinquena de la Sala Contenciosa Administrativa del Tribunal Superior de Justícia de Catalunya
FA SABER: Que la RIALS, S.A. ha interposat un recurs contenciós administratiu, al qual ha correspost el número 188/2013, contra el Decret 150/2013, de 9 d'abril, del Departament de Territori i Sostenibilitat, pel qual s'aprova la modificació del Pla d'espais d'interès natural (PEIN), aprovat pel Decret 328/1992, de 14 de desembre, en relació amb l'espai de la Conreria-Sant Mateu-Céllecs.
DOGC núm. (11 d'abril de 2013).
La qual cosa es fa pública, a l'efecte del que preceptua l'article 47 de la Llei reguladora d'aquesta jurisdicció.
La publicació d'aquest edicte serveix de citació a termini per a les persones a favor de les quals es derivin drets del mateix acte administratiu objecte de recurs i, així mateix, a les que puguin tenir-hi un interès directe, professional o econòmic per tal que, si així ho desitgen, puguin personar-se en aquestes actuacions en la forma legal fins al moment que se les citi a termini per contestar a la demanda.
Barcelona, 16 de juliol de 2013
El Pla d'espais d'interès natural (PEIN) aprovat pel Decret 328/1992, de 14 de desembre, en desplegament de la Llei 12/1985, de 13 de juny, d'espais naturals, defineix el sistema bàsic d'espais naturals protegits de Catalunya.
La Llei 12/1985, de 13 de juny, estableix, en el seu article 18, que en els espais inclosos al PEIN s'hi ha d'aplicar el règim del sòl no urbanitzable.
Així mateix, les normes del PEIN, aprovades pel Decret 328/1992, de 14 de desembre, en desplegar aquesta previsió en el seu article 13, determinen, a més, que els espais inclosos en el PEIN que el planejament urbanístic hagi qualificat com a sistemes d'espais lliures, zones verdes o similars, en cap cas no podran ser objecte d'usos o transformacions que no siguin congruents amb la seva naturalesa d'espai natural.
En el moment de l'aprovació del PEIN, les eines disponibles en l'àmbit cartogràfic no estaven gaire desenvolupades.
En aquest sentit, el Pla va delimitar a escala 1:50.000 tots els espais que incloïa.
Aquest escala, però, no té el grau de detall suficient per tal de determinar amb exactitud els límits d'un espai.
En molts casos, la informació disponible no era de prou qualitat per poder detectar possibles superposicions amb nuclis urbans o amb urbanitzacions ja existents en el moment de l'aprovació del Pla.
D'altra banda, la gran superfície que abastava el Pla i l'elevat volum de documentació generada va propiciar que es produïssin alguns errors que no van ser detectats en el moment de la tramitació formal del Pla.
Aquests errors no han estat corregits fins ara i, en molts casos, han generat disfuncions en l'aplicació del planejament urbanístic municipal.
Mitjançant aquest Decret, i en virtut de l'article 20 de la Llei 12/1985, de 13 de juny, d'espais naturals, i de l'article 7 de les normes del PEIN, es rectifiquen els límits dels espais naturals protegits inclosos al PEIN que s'indiquen a l'annex 1 per tal d'esmenar aquestes disfuncions.
Totes aquestes rectificacions responen a ajustar adequadament els límits de l'espai protegit a la realitat urbanística en el moment de l'aprovació del Pla i no afecten els valors de l'espai objecte de protecció.
En conseqüència, a proposta del conseller de Territori i Sostenibilitat, i d'acord amb el Govern,
S'aprova la rectificació de la delimitació dels espais del Pla d'espais d'interès natural (PEIN), aprovat pel Decret 328/1992, de 14 de desembre, llistats a l'annex 1 d'acord amb els nous límits grafiats a l'annex 2.
Llista dels espais del PEIN on es rectifiquen els límits
Municipi on es fa la modificació
Collbató, Monistrol de Montserrat
Plànols de detall dels sectors on es rectifiquen els límits de l'espai
L'Ordre TRE/337/2008, de 10 de juliol, per la qual s'estableixen les bases que han de regir la concessió de subvencions per a programes innovadors cofinançades pel Fons Social Europeu i s'obre la convocatòria per al 2008 (DOGC núm. 3523, de 28.11.2001) té com a finalitat regular el règim de concessió de subvencions per a la realització de projectes innovadors per a la millora de la qualitat de l'ocupació i la igualtat d'oportunitats en el treball que es desenvolupin en el marc del Programa operatiu del Fons Social Europeu de Catalunya 2007-2013 i la concessió de subvencions del SOC per a la realització de projectes ocupacionals i de desenvolupament local complementaris al Pla d'Iniciatives de Dinamització Comarcal en el marc del mateix Programa operatiu.
Amb posterioritat a la publicació de l'Ordre esmentada, la seva aplicació ha posat de manifest la necessitat de preveure la possibilitat de pagaments en concepte de bestreta.
Atès el que estableix l'article 17.3.k) de la Llei 38/2003, de 17 de novembre, general de subvencions;
En conseqüència, amb l'informe previ de l'Assessoria Jurídica i de la Intervenció Delegada, i en ús de les facultats que em són conferides,
S'afegeix una nova lletra e) a l'article 15, amb el redactat següent:.e) En el cas que així ho determini la convocatòria corresponent, es podran autoritzar bestretes del 100% de l'import de la subvenció, però en aquests casos, amb caràcter previ al pagament d'aquestes, s'ha d'acreditar haver dipositat a la Caixa General de Dipòsits la corresponent garantia financera mitjançant un aval bancari d'acord amb el que disposa el Decret 221/1999, de 27 de juliol, a disposició del Servei d'Ocupació de Catalunya i per l'import total de la bestreta, llevat que es tracti d'entitats exemptes de prestar garanties i caucions..
Projecte de llei de protecció de la zona volcànica de la Garrotxa.
Dictamen sol·licitat pel Parlament de Catalunya en relació amb l'adequació a la Constitució i a l'Estatut d'Autonomia del Dictamen de la Comissió de política Territorial sobre el Projecte de Llei de Protecció de la Zona Volcànica de la Garrotxa (BOPC de 19 d'octubre de 1981).